Paul Wurth S.A.
D'Société Anonyme Paul WURTH, ofgekierzt Paul WURTH S.A., gouf den 28. Mee 1920 zu Lëtzebuerg als Société Anonyme Des Anciens Etablissements Paul Wurth gegrënnt, geet awer op d'Kesselfabréck zu Hollerech zeréck déi den Eugène Muller 1870 gebaut hat. 1891 goung de Betrib an d'Hänn vum jonken Ingenieur Paul Wurth iwwer.

D'Grupp Paul Wurth gehéiert haut mat ronn1.700 Mataarbechter a 27 Duechtergesellschaften zu de féierenden, weltwäit operéierenden Entreprisë beim Bau vun Héichiewen, Kokereien an ëmwelttechneschen Ekipementer fir den Eisen- a Stolsektor. Am Joer 2011 gouf en Ëmsaz vu 491,1 Milliounen Euro an en Nettoresultat vun 18,2 Milliounen Euro erreecht. Fir 2018 louch den Ëmsaz bei 95,88 Milliounen Euro, d'Nettoresultat bei 13 Milliounen Euro.

De 17. Dezember 2012 hunn ArcelorMittal (48,1 %) a Luxempart (11,0 %) hir Bedeelegungen un déi däitsch Anlagen- a Maschinnebau-Entreprise SMS Holding GmbH verkaaft. De Rescht huet dem Lëtzebuerger Staat gehéiert, zum Deel via d'SNCI an d'Spuerkeess.

Uganks 2021 huet de Staat SMS seng Bedeelegunge verkaaft, sou dës ewell 100% huet.

Innovatiounen 
1970/1971 huet den Édouard Legille vu Paul Wurth de "Giichtverschloss ouni Klack" fir Héichiewen erfonnt (spéider och "Paul-Wurth-Giichtverschloss"), dee sech wéinst senge ville Virdeeler par Rapport zum ale System (méi liicht Konstruktioun, méi prezis a gläichméisseg Koks- a Möllerverdeelung, méi dicht) duerchgesat huet an haut dacks bei modernen Héichuewenanlagen zum Asaz kënnt.

Um Spaweck 
 Offiziell Websäit
 Geschicht vum Grupp Paul Wurth

Lëtzebuergesch Entreprisen